बिल जमा करने को भीड़, उपभोक्ता भड़के तो दूसरा काउंटर शुरू
देरीसे बिल आने फिर उन्हें जमा कराने के लिए घंटों लाइन में लगने के झंझट से बिजली उपभोक्ता परेशान हैं। बिल जमा कराने के लिए उपभोक्ता कराने के लिए घंटों में लाइन में खड़ा रहना पड़ता है। सेक्टर-छह औद्योगिक क्षेत्र के बिजली दफ्तर में बिल जमा कराने आए उपभोक्ता काफी परेशान दिखे। दफ्तर में बिल जमा कराने के लिए सिर्फ एक ही काउंटर खुला था। जबकि उपभोक्ताओं की लंबी लाइन लगी हुई थी। उपभोक्ताओं के गुस्से को देखते हुए बाद में दूसरे काउंटर शुरू कराए गए। उपभोक्ताओं ने नाराजगी जताई कि अक्सर हर बार बिल जमा कराने के लिए उन्हें परेशान होना पड़ता है। कई घंटे लाइन में लगने के बाद उनका नंबर आता है। उपभोक्ताओं ने कहा कि दफ्तर में बिल जमा कराने को दो काउंटर बने हैं। इनमें से एक ही चालू है। इससे बिल जमा करने में लंबा समय लग रहा है। उपभोक्ता को काफी देर लग रही है बिजली बिल जमा कराने में। इंदिरा कालोनी से आए राजेश ने बताया कि बिजली दफ्तर में सिस्टम ठीक नहीं है। बिल जमा करने में ही घंटों लग जाते हैं। कोई सुनने को तैयार नहीं होता। इस दफ्तर में अक्सर हालत खराब रहती है। दफ्तर में बिल जमा कराने को पहले तो महिला, पुरुषों की एक ही लाइन होती है। धीमी गति से काम चलने के कारण बिल जमा करने में सारा दिन ही लग जाता है। अब दो दिन से हालत अधिक खराब है। इस संबंध में एसडीओ सुरेंद्र मेहरा ने कहा कि बिल जमा कराने आए उपभोक्ताओं की संख्या अधिक थी।
hin_Deva hin_Deva